Imtella' Mejju 20, 2021 - Aġġornata 20 Ta' Mejju, 2021 9:50am Fl-Awstralja, raġel qatel ħalliel li daħal f'daru u żamm il-katavru tiegħu għal 15-il sena. Il-katavru nstab imdawwar b'70 flixkun ta' air freshener bil-ħsieb li jmewwet xi ftit l-intejjen. F'inkjesta li saret dwar il-każ, ingħad li Bruce Roberts minn Sydney spara u qatel f'daru lil Shane Snellman li daħal fid-dar biex jisraq lura fl-2002. L-istazzjon nazzjonali Awstraljan ABC irrapporta li wara li Roberts miet fl-2017, il-ġirien għarrfu lis-servizzi ta' emerġenza li sabu l-katavru tiegħu mitfugħ fuq heater. Iżda l-fdalijiet ta' Snellman ma nstabux qalb il-ħmieġ li nstab fid-dar sakemm tqabbdu ħassiela biex inaddfu d-dar sena wara. Il-katavru nstab imdawwar b'aktar minn 70 flixkun ta' air freshener. Fil-qorti ngħad li Roberts rari kien joħroġ minn daru. Fid-dar instabu wkoll bosta armi tan-nar.